ddrg/super_eurlex huggingface dataset:
Kommissionens forordning (EF) nr. 1252/2002

af 11. juli 2002

om foreløbig tilladelse til et nyt tilsætningsstof til foderstoffer

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/524/EØF af 23. november 1970 om tilsætningsstoffer til foderstoffer(1), senest ændret ved Kommissionens forordning (EF) nr. 2205/2001(2), særlig artikel 3 og 9e, og

ud fra følgende betragtninger:

(1) Direktiv 70/524/EØF fastsætter, at der kan gives tilladelse til nye tilsætningsstoffer og nye anvendelser af tilsætningsstoffer på baggrund af en ansøgning i henhold til artikel 4 i direktivet.

(2) I artikel 9e, stk. 1, i direktivet er det fastsat, at der kan gives en foreløbig tilladelse til nye anvendelser af tilsætningsstoffer, såfremt betingelserne i artikel 3a, litra b) til e), er opfyldt, og det ud fra de foreliggende resultater med rette kan formodes, at stofferne har én af de virkninger, der er omhandlet i direktivets artikel 2, litra a), når de anvendes i forbindelse med foder. Gyldighedsperioden for den foreløbige tilladelse kan ikke være over fire år for tilsætningsstoffer, der er omhandlet i direktivets bilag C, del II.

(3) Vurderingen af den forelagte dokumentation vedrørende det konserveringsmiddel, der er beskrevet i bilaget, viser, at det opfylder alle betingelserne i artikel 3a i direktiv 70/524/EØF og derfor kan tillades foreløbigt for en periode på fire år.

(4) Vurderingen af dokumentationen viser, at det kan være nødvendigt med bestemte procedurer for at beskytte arbejdstagere mod at blive udsat for tilsætningsstofferne. En sådan beskyttelse skulle dog være sikret ved anvendelse af Rådets direktiv 89/391/EØF af 12. juni 1989 om iværksættelse af foranstaltninger til forbedring af arbejdstagernes sikkerhed og sundhed under arbejdet(3).

(5) Den Videnskabelige Komité for Foder har afgivet en positiv udtalelse om sikkerheden ved det pågældende konserveringsmiddel på de betingelser, der er beskrevet i bilaget.

(6) De i denne forordning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

UDSTEDT FØLGENDE FORORDNING:

Artikel 1

Det præparat, der tilhører gruppen "konserveringsmidler", og som er opregnet i bilaget til nærværende forordning, tillades anvendt som tilsætningsstof til foderstoffer på de i nævnte bilag fastsatte betingelser.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 11. juli 2002.

På Kommissionens vegne

David Byrne

Medlem af Kommissionen

(1) EFT L 270 af 14.12.1970, s. 1.

(2) EFT L 297 af 15.11.2001, s. 3.

(3) EFT L 183 af 29.6.1989, s. 1.

BILAG

">TABELPOSITION>"
Kommissionens forordning (EF) nr. 2014/2002

af 7. november 2002

om tarifering af visse varer i den kombinerede nomenklatur

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif(1), senest ændret ved forordning (EF) nr. 969/2002(2), særlig artikel 9, og

ud fra følgende betragtninger:

(1) For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.

(2) Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. De nævnte bestemmelser gælder også delvis eller eventuelt med tilføjelse af underopdelinger og er fastlagt ved specifikke fællesskabsforskrifter med henblik på anvendelse af toldmæssige eller andre foranstaltninger i samhandelen med varer.

(3) Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget til denne forordning, tariferes i de i kolonne 2 nævnte KN-koder i henhold til de begrundelser, der er anført i kolonne 3.

(4) Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i toldnomenklaturen, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks(3), senest ændret ved Europa-Parlamentets og Rådets forordning (EF) nr. 2700/2000(4), i et tidsrum på tre måneder.

(5) De i denne forordning fastsatte foranstaltninger er i overensstemmelse med udtalelse fra Toldkodeksudvalget -

UDSTEDT FØLGENDE FORORDNING:

Artikel 1

De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.

Artikel 2

Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.

Artikel 3

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 7. november 2002.

På Kommissionens vegne

Frederik Bolkestein

Medlem af Kommissionen

(1) EFT L 256 af 7.9.1987, s. 1.

(2) EFT L 149 af 7.6.2002, s. 20.

(3) EFT L 302 af 19.10.1992, s. 1.

(4) EFT L 311 af 12.12.2000, s. 17.

BILAG

>TABELPOSITION>
Kommissionens forordning (EF) nr. 1779/2002

af 4. oktober 2002

om den statistiske lande- og områdefortegnelse for Fællesskabets udenrigshandel og for samhandelen mellem dets medlemsstater

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1172/95 af 22. maj 1995 om statistikker over Fællesskabets og dets medlemsstaters udveksling af goder med tredjelande(1), senest ændret ved forordning (EF) nr. 374/98(2), særlig artikel 9, og

ud fra følgende betragtninger:

(1) I henhold til artikel 9 i forordning (EF) nr. 1172/95 henhører indførelsen af lande- og områdefortegnelsen under Kommissionens kompetence.

(2) Den pr. 1. januar 2002 gældende version af lande- og områdefortegnelsen var knyttet som bilag til Kommissionens forordning (EF) nr. 2020/2001(3).

(3) Den alfabetiske kode for lande og områder er baseret på den gældende ISO-alfa-2-standard i det omfang, der er i overensstemmelse med kravene i fællesskabslovgivningen. Der bør dog fastsættes en overgangsperiode, så visse medlemsstater kan tilpasse sig de indførte ændringer. For at opnå en forenkling bør overgangsperioden ophøre, når bestemmelserne om omarbejdning af det administrative enhedsdokument træder i kraft.

(4) De i denne forordning fastsatte foranstaltninger er i overensstemmelse med udtalelse fra Udvalget for Statistikker over Udveksling af Goder med Tredjelande -

UDSTEDT FØLGENDE FORORDNING:

Artikel 1

Den pr. 1. januar 2003 gældende version af den statistiske lande- og områdefortegnelse for Fællesskabets udenrigshandel og for samhandelen mellem dets medlemsstater er knyttet som bilag til denne forordning.

Artikel 2

Denne forordning træder i kraft den 1. januar 2003.

Medlemsstaterne kan dog anvende de trecifrede numeriske koder, som også er anført i bilaget til denne forordning, indtil bestemmelserne om omarbejdning af bilag 37 og 38 til Kommissionens forordning (EØF) nr. 2454/93(4) træder i kraft.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 4. oktober 2002.

På Kommissionens vegne

Pedro Solbes Mira

Medlem af Kommissionen

(1) EFT L 118 af 25.5.1995, s. 10.

(2) EFT L 48 af 15.2.1998, s. 6.

(3) EFT L 273 af 16.10.2001, s. 6.

(4) EFT L 253 af 11.10.1993, s. 1.

BILAG

STATISTISK LANDE- OG OMRÅDEFORTEGNELSE FOR FÆLLESSKABETS UDENRIGSHANDEL OG FOR SAMHANDELEN MELLEM DETS MEDLEMSSTATER

(Gældende fra den 1. januar 2003)

>TABELPOSITION>
Kommissionens forordning (EF) nr. 357/2002

af 26. februar 2002

om udstedelse af importlicenser for sukker og sukker- og kakaoblandinger med AVS/OLT- eller EF/OLT-kumulation af oprindelsen

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets afgørelse 2001/822/EF af 27. november 2001 om de oversøiske landes og territoriers associering med Det Europæiske Fællesskab(1),

under henvisning til Kommissionens forordning (EF) nr. 192/2002 af 31. januar 2002 om udstedelse af importlicenser for sukker og sukker- og kakaoblandinger med AVS/OLT- eller EF/OLT-kumulation af oprindelsen(2), særlig artikel 6, stk. 3, og

ud fra følgende betragtninger:

(1) Ifølge artikel 6, stk. 4, i bilag III til Rådets afgørelse 2001/822/EF kan der tillades AVS/EF/OLT-kumulation af oprindelse for produkter henhørende under kapitel 17 og KN-kode 1806 10 30 og 1806 10 90 inden for en årlig mængde på 28000 t sukker.

(2) De nationale myndigheder har i overensstemmelse med forordning (EF) nr. 192/2002 modtaget ansøgninger om udstedelse af importlicenser for en samlet mængde, der overstiger den tilladte mængde ifølge afgørelse 2001/822/EF.

(3) Ifølge artikel 6, stk. 3, i forordning (EF) nr. 192/2002 udsteder Kommissionen, hvis licensansøgningerne overstiger den årlige mængde på 28000 t sukker, en forordning om fastsættelse af den ensartede nedsættelseskoefficient, der skal anvendes på alle indgivne ansøgninger, og suspenderer indgivelsen af nye ansøgninger for det pågældende år.

(4) Kommissionen bør derfor fastsætte den ensartede nedsættelseskoefficient for udstedelse af importlicenser og suspendere indgivelsen af nye ansøgninger for 2002 -

UDSTEDT FØLGENDE FORORDNING:

Artikel 1

De ansøgninger om importlicenser, der indtil den 14. februar 2002 er indgivet i henhold til artikel 6 i forordning (EF) nr. 192/2002 for 45000 t, imødekommes med 62,22222 % af den ønskede mængde.

Artikel 2

Indgivelsen af nye licensansøgninger for 2002 suspenderes.

Artikel 3

Denne forordning træder i kraft den 27. februar 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. februar 2002.

På Kommissionens vegne

Franz Fischler

Medlem af Kommissionen

(1) EFT L 314 af 30.11.2001, s. 1.

(2) EFT L 31 af 1.2.2002, s. 55.
Kommissionens forordning (EF) nr. 1041/2002

af 14. juni 2002

om foreløbig tilladelse til et nyt tilsætningsstof til foderstoffer

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/524/EØF af 23. november 1970 om tilsætningsstoffer til foderstoffer(1), senest ændret ved Kommissionens forordning (EF) nr. 2205/2001(2), særlig artikel 3 og 9a, og

ud fra følgende betragtninger:

(1) I direktiv 70/524/EØF er det fastsat, at der kan gives tilladelse til nye tilsætningsstoffer på baggrund af en ansøgning i henhold til artikel 4 i direktivet.

(2) Artikel 2, litra aaa), i direktiv 70/524/EØF fastlægger, at godkendelser vedrørende coccidiostatika skal knyttes til den person, der er ansvarlig for markedsføringen af disse.

(3) I artikel 9a i direktiv 70/524/EØF er det fastsat, at der kan gives en foreløbig tilladelse til sådanne stoffer, der er opført i bilag C, del I, til direktiv 70/524/EØF, for fire år at regne fra ikrafttrædelsesdatoen for tilladelsen, såfremt betingelserne i artikel 3a, litra b) til e), i direktivet er opfyldt, og det ud fra de foreliggende resultater med rette kan formodes, at stofferne har én af de virkninger, der er omhandlet i direktivets artikel 2, litra a), når de anvendes i forbindelse med foder.

(4) Vurderingen af den forelagte dokumentation vedrørende coccidiostatikummet "semduramicinnatrium", der er omhandlet i bilaget, viser, at dette tilsætningsstof opfylder ovennævnte betingelser, når det anvendes til den dyrekategori og på de vilkår, der er beskrevet i bilaget.

(5) Vurderingen af dokumentationen viser, at det kan være nødvendigt med bestemte procedurer for at beskytte arbejdstagere mod at blive udsat for tilsætningsstofferne. En sådan beskyttelse skulle dog være sikret ved anvendelse af Rådets direktiv 89/391/EØF af 12. juni 1989 om iværksættelse af foranstaltninger til forbedring af arbejdstagernes sikkerhed og sundhed under arbejdet(3).

(6) Den Videnskabelige Komité for Foder har afgivet en positiv udtalelse om sikkerheden ved det pågældende coccidiostatikum på de betingelser, der er beskrevet i bilaget.

(7) De i denne forordning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

UDSTEDT FØLGENDE FORORDNING:

Artikel 1

Tilsætningsstoffet "semduramicinnatrium", der hører til "coccidiostatika og andre lægemidler", jf. bilaget, tillades foreløbigt som tilsætningsstof til foderstoffer på de betingelser, der er anført i bilaget.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 14. juni 2002.

På Kommissionens vegne

David Byrne

Medlem af Kommissionen

(1) EFT L 270 af 14.12.1970, s. 1.

(2) EFT L 297 af 15.11.2001, s. 3.

(3) EFT L 183 af 29.6.1989, s. 1.

BILAG

">TABELPOSITION>"
Kommissionens forordning (EF) nr. 1876/2002

af 21. oktober 2002

om foreløbig tilladelse til en ny anvendelse af et tilsætningsstof til foderstoffer

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/524/EØF af 23. november 1970 om tilsætningsstoffer til foderstoffer(1), senest ændret ved forordning (EF) nr. 1756/2002(2), særlig artikel 4, og

ud fra følgende betragtninger:

(1) I artikel 9e, stk. 1, i direktiv 70/524/EØF er det fastsat, at der kan gives en foreløbig tilladelse til nye tilsætningsstoffer til foderstoffer eller nye anvendelser af allerede godkendte tilsætningsstoffer til foderstoffer, såfremt betingelserne i direktivets artikel 3a, litra b) til e), er opfyldt, og det ud fra de foreliggende resultater med rette kan formodes, at stofferne har én af de virkninger, der er omhandlet i direktivets artikel 2, litra a), når de anvendes i forbindelse med foder. Gyldighedsperioden for den foreløbige tilladelse kan ikke være over fire år for tilsætningsstoffer, der er omhandlet i direktivets bilag C, del II.

(2) Producenten forelagde nye oplysninger med henblik på at udvide tilladelsen af et enzympræparat, der er beskrevet i bilaget til denne forordning, og som er opført under nr. 24 i bilagene til direktiv 70/524/EØF, til at omfatte en ny dyrekategori. Vurderingen af den forelagte dokumentation viser, at der kan gives en foreløbig tilladelse til den udvidede anvendelse.

(3) Vurderingen af dokumentationen viser, at det kan være nødvendigt med bestemte procedurer for at beskytte arbejdstagere mod at blive udsat for det tilsætningsstof, der er anført i bilaget. En sådan beskyttelse skulle dog være sikret ved anvendelse af Rådets direktiv 89/391/EØF af 12. juni 1989 om iværksættelse af foranstaltninger til forbedring af arbejdstagernes sikkerhed og sundhed under arbejdet(3).

(4) Den Videnskabelige Komité for Foder har afgivet en positiv udtalelse om sikkerheden ved det pågældende enzympræparat på de betingelser, der er beskrevet i bilaget.

(5) De i denne forordning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

UDSTEDT FØLGENDE FORORDNING:

Artikel 1

Det præparat, der tilhører gruppen "enzymer", og som er opregnet i bilaget til denne forordning, tillades anvendt som tilsætningsstof til foderstoffer på de bilaget fastsatte betingelser.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 21. oktober 2002.

På Kommissionens vegne

David Byrne

Medlem af Kommissionen

(1) EFT L 270 af 14.12.1970, s. 1.

(2) EFT L 265 af 3.10.2002, s. 1.

(3) EFT L 183 af 29.6.1989, s. 1.

BILAG

">TABELPOSITION>"
Kommissionens forordning (EF) nr. 2301/2002

af 20. december 2002

om fastsættelse af gennemførelsesbestemmelser til Rådets direktiv 1999/105/EF for så vidt angår definitionen af små mængder frø

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 1999/105/EF af 22. december 1999 om markedsføring af forstligt formeringsmateriale(1), særlig artikel 14, stk. 4, og

ud fra følgende betragtninger:

(1) I overensstemmelse med direktiv 1999/105/EF skal leverandørens mærkeseddel eller dokument omfatte oplysninger om det forstlige formeringsmateriales spireprocent og antal spiredygtige frø. Disse krav gælder dog ikke for små mængder frø.

(2) Tærsklerne for små mængder bør derfor fastlægges.

(3) Foranstaltningerne i denne forordning er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -

UDSTEDT FØLGENDE FORORDNING:

Artikel 1

Med henblik på anvendelse af artikel 14 i direktiv 1999/105/EF anses en mængde frø for lille, hvis den ikke overstiger de mængder, der er anført i bilaget til nærværende forordning for de forskellige arter.

Artikel 2

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Den anvendes fra den 1. januar 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. december 2002.

På Kommissionens vegne

David Byrne

Medlem af Kommissionen

(1) EFT L 11 af 15.1.2000, s. 17.

BILAG

Små mængder

>TABELPOSITION>
Rådets forordning (EF) nr. 1149/2002

af 27. juni 2002

om åbning af et autonomt kontingent for import af oksekød af høj kvalitet

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133,

under henvisning til forslag fra Kommissionen, og

ud fra følgende betragtninger:

(1) I betragtning af at EF har en interesse i at udvikle harmoniske handelsforbindelser med tredjelande, bør der indføres bestemmelser om at åbne et autonomt EF-importtoldkontingent på 1000 tons fersk, kølet eller frosset oksekød af høj kvalitet.

(2) Trods vanskelighederne i 2001 er oksekødsmarkedet nu begyndt at blive mere stabilt. EF-forbrugernes efterspørgsel er stigende, særlig efter oksekød af høj kvalitet. Et supplerende kontingent med nedsat told for oksekød af høj kvalitet ville både imødekomme forbrugernes og leverandørernes interesser. Det ville ikke have nogen væsentlig indflydelse på den samlede oksekødsimport til EF.

(3) Alle erhvervsdrivende i EF bør have lige og kontinuerlig adgang til kontingentet. Der bør også føres kontrol med kontingentet. Derfor bør der ved udnyttelse af kontingentet forelægges et ægthedscertifikat, som garanterer produkternes art og oprindelse.

(4) I henhold til artikel 32 i Rådets forordning (EF) nr. 1254/1999 af 17. maj 1999 om den fælles markedsordning for oksekød(1) forvalter Kommissionen toldkontingenterne for de produkter, der omfattes af nærværende forordning efter bestemmelser, der er fastlagt efter proceduren i nævnte forordnings artikel 43 -

UDSTEDT FØLGENDE FORORDNING:

Artikel 1

1. Der åbnes et årligt EF-importtoldkontingent på 1000 tons, udtrykt i produktvægt, fersk, kølet eller frosset oksekød af høj kvalitet henhørende under pos. 0201 30 00 og 0202 30 90 i den fælles toldtarif.

2. Der vil for dette kontingent blive anvendt en værditoldsats på 20 %.

3. Kontingentåret løber fra 1. juli til 30. juni.

Artikel 2

Gennemførelsesbestemmelserne til denne forordning, der er vedtaget efter proceduren i artikel 43 i forordning (EF) nr. 1254/1999, skal indeholde bestemmelser om, at der ved udnyttelsen af kontingentet i artikel 1 skal fremlægges et ægthedscertifikat som garanti for produkternes art og oprindelse.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 27. juni 2002.

På Rådets vegne

M. Arias Cañete

Formand

(1) EFT L 160 af 26.6.1999, s. 21. Senest ændret ved Kommissionens forordning (EF) nr. 2345/2001 (EFT L 315 af 1.12.2001, s. 29).
Berigtigelse til Kommissionens forordning (EF) nr. 346/2003 af 24. februar 2003 om åbning af en løbende licitation med henblik på sælge ris, som det franske interventionsorgan ligger inde med, på EF's indre marked til anvendelse i foder

(Den Europæiske Unions Tidende L 50 af 25. februar 2003)

Side 17, artikel 10, stk. 1, første afsnit:

i stedet for:

1. Den sikkerhedsstillelse, der er omhandlet i artikel 4, stk. 1, litra c), frigives for de mængder, for hvilke:

læses:

1. Den sikkerhedsstillelse, der er omhandlet i artikel 4, stk. 1, litra a), frigives for de mængder, for hvilke:.
Berigtigelse til Kommissionens forordning (EF) nr. 464/2003 af 13. marts 2003 om udstedelse af eksportlicenser efter ordning A3 for frugt og grøntsager (EUT L 70 af 14.3.2003)



EU-Tidende nr. L 071 af 15/03/2003 s. 0031 - 0031



Berigtigelse til Kommissionens forordning (EF) nr. 464/2003 af 13. marts 2003 om udstedelse af eksportlicenser efter ordning A3 for frugt og grøntsager (Den Europæiske Unions Tidende L 70 af 14. marts 2003) Side 18, bilaget, i kolonnen "Udstedelsesprocentsats for de mængder, der er ansøgt om til maksimumssatsen for restitutionen", for appelsiner: i stedet for: 73 %, læses: 77 %.
32003R0098R(01)

Berigtigelse til Kommissionens forordning (EF) nr. 98/2003 af 20. januar 2003 om fastsættelse af foreløbige forsyningsopgørelser og EF-støtte til levering af vigtige produkter til konsum, forarbejdning og anvendelse som rå- og hjælpestoffer og til levering af levende dyr og æg til regionerne i den yderste periferi i henhold til Rådets forordning (EF) nr. 1452/2001, (EF) nr. 1453/2001 og (EF) nr. 1454/2001 (EFT L 14 af 21.1.2003)



EU-Tidende nr. L 069 af 13/03/2003 s. 0036 - 0036